**Урок беларускай мовы ў 7 класе**

**Тэма:** Правапіс суфіксаў дзеепрыметнікаў залежнага стану

прошлага часу –н-, -ен-, -ан-, -т-.

**Мэта:** садзейнічаць фарміраванню ўмення тлумачыць утварэнне дзеепрыметнікаў прошлага часу, правільна ўтвараць і ўжываць іх у сваім маўленні, выпрацоўваць навык правільнага напісання суфіксаў –н-, -ен-, -ан-, -т-.

**Задачы:**

* выпрацоўваць уменне вызначаць утваральную аснову і ўтваральныя сродкі дзеепрыметнікаў залежнага стану прошлага часу;
* фарміраваць навыкі беспамылковага ўтварэння і напісання дзеепрыметнікаў;
* дарэчна ўжываць дзеепрыметнікі ва ўласным маўленні пры стварэнні вусных і пісьмовых тэкстаў;
* стымуляваць цікавасць вучняў да таямніц беларускай народнай культуры, выхоўваць у іх пачуццё нацыянальнай годнасці.

**Тып:** урок засваення новых ведаў.

**Абсталяванне:** падручнік,індывідуальныя карткі з тэкстам пра куццю, карткі з заданнямі.

 **Эпіграф:**

 Каляда, Каляда... Нават зорам трывожна.
 Па заблытаных сцежках крутога жыцця
 да сваіх у гэты вечар спяшаецца кожны,
 дзе ў сям'і за сталом нас чакае куцця.
 Л.Геніюш

Ход урока

1. Арганізацыйны момант.
2. Мэтаматывацыйны этап.

1. Работа з эпіграфам (зачытваюцца радкі Л.Геніюш).

2.Работа па пытаннях:

- Якім настроем прасякнуты радкі з верша Л.Геніюш? (Радасным, вясёлым, аптымістычным).

- Чаму такі настрой перадае аўтар? (у святочны вечар кожны спяшаецца за стол, дзе чакае куцця).

-Ці даводзілася вам сядзець за такім святочным сталом? (адказы вучняў).

3. Слова настаўніка.

Куцця - гэта цэлы абрад, з якім звязана шмат павер’яў. Іх прытрымліваліся нашы бабулі і дзядулі.

Сёння мы перагорнем з вамі адну старонку энцыклапедыі жыцця нашых продкаў, услухаемся ў іх мудрае слова, удумаемся ў змест слова “куцця”.

 4. Лексічная работа.

Слова – “куцця”. Растлумачце лексічнае значэнне (адказы вучняў).

  куцця, -і, жаночы род
    1. Урачыстая вячэра напярэдадні каляд, новага года, якая суправаджалася варажбою. Калядныя куцці, як вядома, дзве: адна посная, другая — скаромная, або багатая. Якімовіч. // Дзень, у які адбываецца гэта ўрачыстасць. Снег на куццю — грыбы на лета, Такая матчына прымета. Колас.
    2. Каша з ячных або іншых круп як традыцыйная абрадавая яда ўсходнеславянскіх і інш. народаў. У печы з панцаку варыцца калядная куцця. На куццю, пад вечар, чакаюць гасцей. Васілевіч. Куцці святочнай задымілася гара. Лойка.

*Панцак –круглыя ячныя крупы (рус. ячменная крупа)*

У першы дзень ладзілася “посная куцця”. На стале былі стравы з рыбы, гародніны, грыбоў, сушанай садавіны, ячневая каша - з мёдам.

Другая куцця, тоўстая, шчодрая – ладзілася праз тыдзень, па часу супадала з сучасным новым годам. На стале былі стравы з мяса, каўбасы, вяндліны.

*(запіс даты і тэмы ў сшыткі)*

Згодна тэме, герой нашага ўрока – дзеепрыметнік.

5. Франтальнае апытванне:

* Дзеепрыметнік -гэта часціна мовы? *(форма дзеяслова)*
* Прыметы якіх часцін мовы ён мае? *(Прыметніка, дзеяслова).*
* Як прыметнік, па чым змяняецца? *(Род, лік, склон).*
* Як дзеяслоў, дзеепрыметнік мае *(Час, трыванне).*
* Які час, трыванне? *(Цяп. і пр.час; зак. і нез.трыванне).*
* А што яшчэ мае дзеепрыметнік? *(Стан).*
* Які стан? *(Залежны і незалежны).*
* Што абазначае залежны стан? *(Прымета прадмета,на які накіравана дзеянне з боку іншага прадмета).*
* Што абазначае незалежны стан? *(Прымета прадмета, які сам утварыў дзеянне).*

Знойдзем дзеепрыметнік ў паэтычных радках з эпіграфа і запішам у сшыткі. *(Заблытаных).*

Дакажыце, што гэта дзеепрыметнік.

*(Заблытаных – форма дзеяслова, абазначае прадмету прадмета сцежках паводле дзеяння; сцежках, якія заблыталі; адказвае на пытанне якіх?*

*мн.л, М.скл., зак.тр., пр.ч, зал. стан )*

Пры дапамозе якога суфікса ўтварыўся наш дзеепрыметнік *заблытаных* –н- ці –ан-? Я думаю, што на гэта пытанне мы атрымаем адказ на працягу ўрока.

1. Мэтавызначэнне.

Прадоўжыце выраз. На сённяшнім уроку мы:

Паўторым…

Паглыбім веды…

Будзем умець…

Прыменім свае веды…

IV.Інфармацыйна- пошукавы этап.

 Арганізацыя пазнавальнай дзейнасці вучняў.

- Што такое інфінітыў?

- Успомніце, што не ўваходзіць у аснову інфінітыва? *(-ць-, -ці-, -чы-).*

- Запішыце і прааналізуйце прапанаваныя прыклады ўтварэння дзеепрыметнікаў, зрабіце вывад: ад якіх асноў утварыліся дзеепрыметнікі і якія яны маюць суфіксы?

**Засея-ць + -н- - засеяны**

**Сарва-ць + -н- - сарваны**

**-н- ад асновы дзеяслова на а, я**

**Прывез-ці + -ен- -- прывезены**

**Асвятлі-ць + -ен- - асветлены**

**Ствары-ць + -ан- - створаны**

**Дагледзе-ць + -ан- -дагледжаны**

**-ен-, -ан- ад асновы дзеяслова на зычны або галосны і, ы, е**

**Змы-ць + -т- - змыты**

**Раскало-ць + -т- - раколаты**

**Апрану-ць + -т- - апрануты**

**Абу-ць + -т- -абуты**

**-т- ад асновы дзеяслова з аднаскладовым корнем або ад асновы дзеяслова на о, у, ну**

Вызначце, які суфікс у дзеепрыметніку *заблытаных*? *(-н-)*

Ад асновы якога дзеяслова ўтвораны? *(заблыта-).*

V. Фізкультхвілінка.

1. Гімнастыка для вачэй.

2. Правую руку падняць, калі дзеепрыметнік; левую – іншая часціна мовы.

*Чорны, пачарнелы, напаіць, напоены, састарэць, стары, састарэлы, новы, абноўлены,пабелены.*

Павярнуцца ўправа, калі дзеепрыметнік залежнага стану; улева – незалежнага стану.

*Зроблены шалаш, атрыманая адзнака, скошаныя лугі, адпрасаваная кашуля, захутаныя сосны, разамлелае сонца, чытаемы раман, нацягнутыя канаты, пажоўклыя лісты, зарослы лес.*

VI. Трэніровачна- карэкцыйны этап.

1. Прачытайце выразна тэкст. Да якога стылю належыць ? Вызначыць тэму і асноўную думку тэксту.

*Гістарычнымі карэн…ямі Каляды ўзыходзяць да старажытных часоў, калі рознымі народамі право…ілася святкаван…е зімовага сонцастаяння. З прыходам на нашы землі хрыс…іянства пачатак Каляд сталі звязваць з Раством Хрыстовым. Напярэдадні Раства сям'я збіралася на перадкалядную в…чэру – яна называлася ў наро…е куццёю.* I хаця да вялікага свята старанна рыхтаваліся яшчэ з Піліпаўкі: калолі свіней, рэзалі авечак, тым не менш стол быў посны, паколькі разгаўляцца дазвалялася толькі назаўтра. Нельга было есці смажанае, варанае, печанае мяса. **Абрадавыя стравы**на Куццю (12 страваў): куцця, кісель, квас, узвар з сушанай садавіны, селядзец, юшка (рус. уха), поліўка (рус. похлебка), клёцкі, бліны, капуста, арэхі, печыва (рус. печенье).

 Добра звараная куцця прадказвала ўдалы ураджай ячменю. Калі сямья садзілася за стол, гаспадар стукаў у акно і клікаў мароз куцю есьці. Гэтак трэба было яго задобрыць, каб ніколі не марозіў пасаджаннага ўраджаю ў полі і на агародзе. За сталом варажылі, выцягваючы з-пад абруса сцябліны пакладзенага папярэдне сена. Доўгая сеннінка нібыта паказвала на высокі лён улетку. Густыя зоркі на небе сведчылі пра вялікі ўраджай хлеба, грыбоў, добры прыплот хатняй жывёлы. Завіруха надавала ўпэўненасці, што добра будуць раіцца пчолы. Калі чарнела з-за адлігі дарога, гэта павінна было значыць, што лета акажацца багатае на чорнае зерне – грэчку.

2. Выкананне дадатковых заданняў.

* Работа з тэкстам.

1 група : спісаць выдзеленыя сказы, уставіць літары

2 група: Дзелавая гульня “Карэктар" (знайсці ў 2 частцы тэксу 7 арфаграфічных памылак, выпісаць словы, выправіць памылкі) (у парах).

1 вучань (каля дошкі) . Знайсці ў тэксце дзеепрыметнікі залежнага стану прошлага часу, выпісаць іх, абазначыць суфіксы.

(смажанае – смажы-ць +ан; варанае – вары-ць +ан; печанае – пя-чы (пяк-чы) +ан;сушы-ць +ан; звары-ць +ан;пасадзі-ць +ан; пакслас-ці + ен ), (праверка з каменціраваннем).

* Індывідуальная работа.

1 група : пр.145 (выпісаць дзеепрыметнікі, запісаць побач дзеясловы, ад якіх яны ўтвораны; абазначыць суфіксы).

2 група:

*1 заданне: уставіць прапушчаныя суфіксы, абазначыць іх.*

Пабе..ыя сцены, выклік..ы вучань, ран..ы салдат, апрану..ы хлопчык, з’едз..ы абед, сабр..ы матэрыял, разлі..ы чай, павал..ы лес. (узаемаправерка)

*2 заданне: перабудуйце дадзеныя словазлучэнні ў словазлучэнні назоўнікаў з дзеепрыметнікам. З атрыманымі словазлучэннямі складзіце сказы. У дзеепрыметніках абазначыць суфіксы.*

Госці, якіх запрасілі; ёлка, якую ўпрыгожылі; падарункі, якія падрыхтавалі; куцця, якую зварылі;стол, які заслалі.

3 група: скласці віншаванне з надыходзячымі святамі, выкарыстаўшы дзеепрыметнікі пр.часу залежнага стану. Абазначыць у дзеепрыметніках суфіксы.

VII. Падагульненне і сітэматызацыя вывучанага вывучанага.

Што абазначаюць дзеепрыметнікі залежнага стану?

Як утвараюцца дзеепрыметнікі залежнага стану?

( *пры дапамозе суфіксаў -н-, -ен-, -ан-, -т-; напісанне залежыць ад асновы неазначальнай формы дзеяслова*).

VIII. Кантроль ведаў і ўменняў.

1. Выпішыце дзеепрыметнікі, якія маюць суфікс –н-:

 А) прынесены, выпісаны, намаляваны, адчынены;

 Б) вывучаны, засвоены, замецены, падрыхтаваны;

 В) зафарбаваны, зачараваны, заплецены, прывезены.

2. Знайдзіце “чацвёрты лішні”.

Пажаўцелы, зарослы, прыбраны, збялелы.

Накрыты, блакітны, напісаны, намаляваны.

Створаны, напісаны, намаляваны, прачытаны.

Вывучаны, напісаны, зарослы, размаляваны.

IX. Падвядзенне вынікаў урока.

Выстаўленне і каменціраванне адзнак.

X. Рэфлексія.

Сёння я навучылася ….

Было цікава …

Я добра зразумела …

У мяне ўзніклі цяжкасці … , таму дома мне варта засяродзіць увагу на …

XI. Дамашняе заданне.

1.Вывучыць правіла на с.84-85.

2. Пр. 147.

3. Індывідульнае заданне:

падрыхтаваць вуснае паведамленне з выкарыстаннем дзеепрыметнікаў “Што я раскажу замежнаму госцю пра куццю”.